Dalia Grybauskaitė

Dalia Grybauskaitė (født 1956) er en litauisk økonom, diplomat og politiker. Hun var Litauens president fra 2009 til 2019. Hun var landets første kvinnelige president.Offisiell internettside til Litauens president  besøkt 9. desember 2012 Før hun ble president var hun fra 2004 kommissær for finansiell planlegging og budsjettering i Europakommisjonen.Litauischer Finanzminister übernimmt Sitz in der EU-Kommission euractiv.com, besøkt 9. desember 2012

Grybauskaitė er utdannet økonom fra Universitetet i Leningrad (1983) i det daværende Sovjetunionen. I 1988 tok hun doktorgraden i økonomi ved Moskvas samfunnsvitenskapelige akademi. Hun studerte deretter ved Georgetown University i Washington, D.C. i USA. Etter en kort periode som instituttleder ble Grybauskaitė i 1991 tilknyttet statsministerens kontor i hjemlandet Litauen. Fra 1991 til 1993 arbeidet hun med europeisk integrasjon i departementet for internasjonale økonomiske forbindelser. I 1993 ble hun Litauens sjefsforhandler under forhandlingene om frihandelsavtale med EU, deretter innehadde hun samme stilling i forbindelse med medlemskapsforhandlingene i årene fra 1994. Fra 1996 til 1999 var Grybauskaitė Litauens ambassadør til USA, for deretter å inneha ministerposter, først som visefinansminister (1999–2000), viseutenriksminister (2000–2001) og til sist finansminister (2001–2004).

17. mai 2009 vant hun presidentvalget i Litauen og fikk 68,18 % av stemmene. Hun tiltrådte som president 12. juli 2009. Grybauskaitė ble gjenvalgt i mai 2014, da hun vant presidentvalget med 58 % av stemmene.«Litauens president gjenvalgt», Aftenposten, 26. mai 2014. I 2019 ble hun etterfulgt som president av Gitanas Nausėda.

 Æresbevisninger 
Dalia Grybauskaitė mottok i 2009 Vytautas den stores orden.Presidentents internettside med ordensinnehavere  Besøkt 9. desember 2012 Hun ble tildelt Karlsprisen for 2013.Litauische Präsidentin erhält Karlspreis i Frankfurter Rundschaus nettutgave, besøkt 9. desember 2012Karlsprisens internettside besøkt 28. juni 2014

 Referanser 

 Eksterne lenker 

 Dalia Grybauskaitė fra EU-kommisjonen

Kategori:Litauiske politikere
Kategori:Europakommissærer
Kategori:Personer fra Vilnius
Kategori:Litauiske presidenter
Kategori:Karlsprisen
Kategori:Storkors av St. Olavs Orden